**บริษัท เนาวรัตน์พัฒนาการ จำกัด (มหาชน) และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนและหกเดือนสิ้นสุดวันที่ 30 มิถุนายน 2568**

**1. ข้อมูลทั่วไป**

**1.1 เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯนำเสนองบการเงินระหว่างกาลแบบย่อ บริษัทฯได้แสดงรายการใน งบฐานะการเงิน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแส เงินสดในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาล ในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

**1.2 เกณฑ์ในการจัดทำงบการเงินรวม**

งบการเงินรวมระหว่างกาลนี้จัดทำขึ้นโดยรวมงบการเงินของบริษัท เนาวรัตน์พัฒนาการ จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) โดยใช้เกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 โดยไม่มีการเปลี่ยนแปลงโครงสร้างของกลุ่มบริษัท

**1.3 ข้อสมมติทางการบัญชีเกี่ยวกับการดำเนินการต่อเนื่อง**

ณ วันที่ 30 มิถุนายน 2568 กลุ่มบริษัทมีขาดทุนสะสมเป็นจำนวน 6,016 ล้านบาท (เฉพาะบริษัทฯ: 5,714 ล้านบาท) และมีหนี้สินหมุนเวียนสูงกว่าสินทรัพย์หมุนเวียนเป็นจำนวน 1,768 ล้านบาท (เฉพาะบริษัทฯ: 2,598 ล้านบาท) ซึ่งหนี้สินหมุนเวียนส่วนใหญ่ประกอบด้วยเงินเบิกเกินบัญชีและเงินกู้ยืมระยะสั้นจากสถาบันการเงิน เจ้าหนี้การค้าและเงินกู้ยืมระยะยาวจากธนาคารที่ถึงกำหนดชำระภายในหนึ่งปี ทั้งนี้ กลุ่มบริษัทไม่สามารถดำรงอัตราส่วนหนี้สินสุทธิต่อส่วนของผู้ถือหุ้นของเงินกู้ยืมจากธนาคารจำนวน 1,758 ล้านบาท ตามเงื่อนไขที่กำหนดไว้ในสัญญาเงินกู้ได้ แต่อย่างไรก็ตาม กลุ่มบริษัทได้รับหนังสือผ่อนผันจากธนาคารแล้วเมื่อวันที่ 27 มิถุนายน 2568 นอกจากนี้การที่ กลุ่มบริษัทมีผลขาดทุนเกินทุน ณ วันที่ 30 มิถุนายน 2568 จำนวน 1,755 ล้านบาท (เฉพาะบริษัทฯ: 2,028 ล้านบาท) ทำให้เข้าข่ายอาจถูกเพิกถอนจากตลาดหลักทรัพย์ หากไม่สามารถแก้ไขเหตุดังกล่าวภายในระยะเวลาที่กำหนดโดยหน่วยงานกำกับดูแล

ในปัจจุบัน ฝ่ายบริหารได้ดำเนินมาตรการต่าง ๆ เพื่อเพิ่มสภาพคล่องและกระแสเงินสดให้แก่กลุ่มบริษัท ได้แก่ การเข้าประมูลงานเพื่อหารายได้จากโครงการใหม่ ๆ การเจรจาเรียกเก็บค่าก่อสร้างจากลูกค้า การเจรจากับคู่ค้าทางธุรกิจและสถาบันการเงินเพื่อขอขยายเวลาการชำระหนี้ เปลี่ยนอัตราดอกเบี้ยลอยตัวมาเป็นอัตราดอกเบี้ยคงที่ และขอผ่อนผันการดำรงอัตราส่วนทางการเงิน รวมถึงการปรับปรุงแผนธุรกิจและการดำเนินงานในอนาคต โดยฝ่ายบริหารเชื่อมั่นว่ามาตรการเหล่านี้ จะช่วยทำให้กลุ่มบริษัทสามารถดำเนินงานได้อย่างต่อเนื่อง

อย่างไรก็ตาม สถานการณ์ดังกล่าวทั้งหมดแสดงถึงความไม่แน่นอนที่มีสาระสำคัญหลายประการซึ่งอาจมีความสัมพันธ์กันและมีความเป็นไปได้ที่จะสะสมผลกระทบต่องบการเงินเพิ่มขึ้นจนเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถของกลุ่มบริษัทที่จะดำเนินงานอย่างต่อเนื่อง

**1.4 นโยบายการบัญชี**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2567

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่อ งบการเงินของกลุ่มบริษัท

**2. รายการธุรกิจกับบุคคลหรือกิจการที่เกี่ยวข้องกัน**

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯ บริษัทย่อยและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลง ที่มีสาระสำคัญในนโยบายการกำหนดราคาของรายการธุรกิจกับบุคคลหรือกิจการที่เกี่ยวข้องกัน

รายการธุรกิจกับบุคคลหรือกิจการที่เกี่ยวข้องกันสามารถสรุปได้ดังนี้

|  |  | | | | (หน่วย: ล้านบาท) | | | |
| --- | --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 30 มิถุนายน | | | | | | | |
|  | งบการเงินรวม | | | | งบการเงินเฉพาะกิจการ | | | |
|  | 2568 | | 2567 | | 2568 | | 2567 | |
| **รายการธุรกิจกับบริษัทย่อย** |  | |  | |  | |  | |
| (ตัดออกจากงบการเงินรวมแล้ว) |  | |  | |  | |  | |
| รายได้ค่าก่อสร้าง ขายและบริการ | - | | - | | 97 | | 52 | |
| ต้นทุนงานก่อสร้าง ขายและบริการ | - | | - | | 224 | | 56 | |
| รายได้ค่าเช่า | - | | - | | 3 | | 6 | |
| ดอกเบี้ยรับ | - | | - | | 4 | | 4 | |
| **รายการธุรกิจกับบุคคลและกิจการที่เกี่ยวข้องกัน** | |  | |  | |  | |  | |
| รายได้ค่าก่อสร้าง ขายและบริการ | 96 | | 97 | | 88 | | 92 | |
| ต้นทุนงานก่อสร้าง ขายและบริการ | 1 | | - | | 1 | | - | |
| รายได้ค่าบริหารโครงการ | 3 | | 8 | | 3 | | 8 | |
| รายได้ดอกเบี้ย | 1 | | 2 | | 1 | | 2 | |

|  |  | | | | (หน่วย: ล้านบาท) | | | |
| --- | --- | --- | --- | --- | --- | --- | --- | --- |
|  | สำหรับงวดหกเดือนสิ้นสุดวันที่ 30 มิถุนายน | | | | | | | |
|  | งบการเงินรวม | | | | งบการเงินเฉพาะกิจการ | | | |
|  | 2568 | | 2567 | | 2568 | | 2567 | |
| **รายการธุรกิจกับบริษัทย่อย** |  | |  | |  | |  | |
| (ตัดออกจากงบการเงินรวมแล้ว) |  | |  | |  | |  | |
| รายได้ค่าก่อสร้าง ขายและบริการ | - | | - | | 180 | | 79 | |
| ต้นทุนงานก่อสร้าง ขายและบริการ | - | | - | | 341 | | 136 | |
| รายได้ค่าเช่า | - | | - | | 7 | | 15 | |
| ดอกเบี้ยรับ | - | | - | | 8 | | 8 | |
| **รายการธุรกิจกับบุคคลและกิจการที่เกี่ยวข้องกัน** | |  | |  | |  | |  | |
| รายได้ค่าก่อสร้าง ขายและบริการ | 183 | | 171 | | 166 | | 123 | |
| ต้นทุนงานก่อสร้าง ขายและบริการ | 2 | | 1 | | 2 | | 1 | |
| รายได้ค่าบริหารโครงการ | 5 | | 14 | | 5 | | 14 | |
| รายได้ดอกเบี้ย | 2 | | 4 | | 2 | | 4 | |

ยอดคงค้างระหว่างบริษัทฯและบุคคลหรือกิจการที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 มีรายละเอียดดังนี้

| (หน่วย: พันบาท) | | | | | | | |
| --- | --- | --- | --- | --- | --- | --- | --- |
|  | งบการเงินรวม | | | งบการเงินเฉพาะกิจการ | | | | |
|  | 30 มิถุนายน 2568 | | 31 ธันวาคม 2567 | 30 มิถุนายน 2568 | | | 31 ธันวาคม 2567 | |
|  |  | (ตรวจสอบแล้ว) | | |  | (ตรวจสอบแล้ว) | | | |
| **ลูกหนี้การค้าและลูกหนี้หมุนเวียนอื่น - กิจการที่เกี่ยวข้องกัน (หมายเหตุ 3)** |  | |  |  | | |  | |
| บริษัทย่อย | - | | - | 1,080,323 | | | 997,506 | |
| บริษัทร่วม | 1,871 | | - | - | | | - | |
| การร่วมการงาน | 286,787 | | 178,678 | 217,095 | | | 87,913 | |
| บริษัทที่เกี่ยวข้องกัน (มีผู้ถือหุ้นร่วมกัน) | 153,476 | | 153,536 | 153,476 | | | 153,536 | |
| บริษัทที่เกี่ยวข้องกัน (มีกรรมการร่วมกัน) | 1,164 | | 5,743 | 1,164 | | | 5,742 | |
| รวม | 443,298 | | 337,957 | 1,452,058 | | | 1,244,697 | |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (152,583) | | (152,740) | (284,537) | | | (302,540) | |
| **รวมลูกหนี้การค้าและลูกหนี้หมุนเวีนอื่น - กิจการที่เกี่ยวข้องกัน, สุทธิ** | **290,715** | | **185,217** | **1,167,521** | | | **942,157** | |
|  |  | |  |  | | |  | |
| **สินทรัพย์ที่เกิดจากสัญญา - กิจการที่เกี่ยวข้องกัน (หมายเหตุ 4)** |  | |  |  | | |  | |
| การร่วมการงาน | 141,071 | | 278,271 | 141,071 | | | 278,271 | |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (2,481) | | (2,481) | (2,481) | | | (2,481) | |
| **รวมสินทรัพย์ที่เกิดจากสัญญา - กิจการที่เกี่ยวข้องกัน, สุทธิ** | **138,590** | | **275,790** | **138,590** | | | **275,790** | |
|  |  | |  |  | | |  | |
| **เจ้าหนี้การค้าและเจ้าหนี้หมุนเวียนอื่น - บุคคลและกิจการที่เกี่ยวข้องกัน** |  | |  |  | | |  | |
| บริษัทย่อย | - | | - | 458,074 | | | 339,885 | |
| การร่วมการงาน | 8,935 | | 8,465 | 8,935 | | | 8,401 | |
| บริษัทที่เกี่ยวข้องกัน (มีผู้ถือหุ้นร่วมกัน) | 2,495 | | 2,226 | 2,495 | | | 2,226 | |
| บริษัทที่เกี่ยวข้องกัน (มีกรรมการร่วมกัน) | 489 | | 533 | 109 | | | 100 | |
| บุคคลที่เกี่ยวข้องกัน (กรรมการของกลุ่มบริษัท) | 1,412 | | 2,678 | 158 | | | 34 | |
| **รวมเจ้าหนี้การค้าและเจ้าหนี้หมุนเวียนอื่น - บุคคลและกิจการที่เกี่ยวข้องกัน** | **13,331** | | **13,902** | **469,771** | | | **350,646** | |
|  |  | |  |  | | |  | |
| **หนี้สินที่เกิดจากสัญญา - กิจการที่เกี่ยวข้องกัน (หมายเหตุ 4)** |  | |  |  | | |  | |
| การร่วมการงาน | 12,495 | | 30,369 | 12,495 | | | 30,369 | |
| **รวมหนี้สินที่เกิดจากสัญญา - กิจการที่เกี่ยวข้องกัน** | **12,495** | | **30,369** | **12,495** | | | **30,369** | |
|  |  | |  |  | | |  | |
| **เจ้าหนี้เงินประกันผลงานก่อสร้าง - กิจการที่เกี่ยวข้องกัน** |  | |  |  | | |  | |
| บริษัทย่อย | - | | - | 8,515 | | | 8,515 | |
| บริษัทที่เกี่ยวข้องกัน (มีกรรมการร่วมกัน) | 35 | | 35 | - | | | - | |
| **รวมเจ้าหนี้เงินประกันผลงานก่อสร้าง - กิจการที่เกี่ยวข้องกัน** | **35** | | **35** | **8,515** | | | **8,515** | |

**เงินให้กู้ยืมระยะสั้นและเงินทดรองจ่ายแก่บุคคลและกิจการที่เกี่ยวข้องกัน**

ยอดคงค้างของเงินให้กู้ยืมระยะสั้นและเงินทดรองจ่ายระหว่างบริษัทฯและกิจการที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 และการเคลื่อนไหวของเงินให้กู้ยืมระยะสั้นและ เงินทดรองจ่ายดังกล่าวมีรายละเอียดดังนี้

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (หน่วย: พันบาท) | | | | | | | | | |
|  | ลักษณะความสัมพันธ์ | | งบการเงินรวม | | | | | | |
| เงินให้กู้ยืมระยะสั้นและเงินทดรองจ่าย | ยอดคงเหลือ  ณ วันที่  31 ธันวาคม  2567 | เพิ่มขึ้น  ระหว่างงวด | | ลดลง  ระหว่างงวด | | ยอดคงเหลือ  ณ วันที่  30 มิถุนายน 2568 | |
|  |  | (ตรวจสอบแล้ว) | | |  | |  | |  | |
| กิจการร่วมค้า ทีเอ็น | การร่วมการงาน | | 59,280 | - | | (8,840) | | 50,440 | |
| กิจการร่วมค้า เอ็นดับเบิลยูอาร์-แซมคอน | การร่วมการงาน | | 2,250 | - | | - | | 2,250 | |
| บุคคลที่เกี่ยวข้องกัน | กรรมการของกลุ่มบริษัท | | 150 | - | | - | | 150 | |
| **รวม** |  | | **61,680** | **-** | | **(8,840)** | | **52,840** | |
|  |  | |  |  | |  | |  | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | | | | | |
|  | |  | | งบการเงินเฉพาะกิจการ | | | | | | | | |
| ยอดคงเหลือ |  | |  | |  | | ยอดคงเหลือ | |
|  | |  | | ณ วันที่ |  | |  | | ขาดทุนจากอัตรา | | ณ วันที่ | |
| เงินให้กู้ยืมระยะสั้นและเงินทดรองจ่าย | | ลักษณะความสัมพันธ์ | | 31 ธันวาคม  2567 | เพิ่มขึ้น ระหว่างงวด | | ลดลง  ระหว่างงวด | | แลกเปลี่ยนที่ยังไม่เกิดขึ้นจริง | | 30 มิถุนายน 2568 | |
|  | |  | (ตรวจสอบแล้ว) | | |  | |  | |  | |  | |
| Myanmar NWR Company Limited | | บริษัทย่อย | | 144,939 | 4,079 | | - | | (6,414) | | 142,604 | |
| Nawarat (Cambodia) Company Limited | | บริษัทย่อย | | 143,511 | - | | - | | (6,179) | | 137,332 | |
| กิจการร่วมค้า ทีเอ็น | | การร่วมการงาน | | 59,280 | - | | (8,840) | | - | | 50,440 | |
| กิจการร่วมค้า เอ็นดับเบิลยูอาร์-แซมคอน | | การร่วมการงาน | | 2,250 | - | | - | | - | | 2,250 | |
| รวม | |  | | 349,980 | 4,079 | | (8,840) | | (12,593) | | 332,626 | |
| หัก: ค่าเผื่อผลขาดทุนด้านเครดิต ที่คาดว่าจะเกิดขึ้น | |  | | (288,450) |  | |  | |  | | (279,936) | |
| **สุทธิ** | |  | | **61,530** |  | |  | |  | | **52,690** | |

เงินให้กู้ยืมระยะสั้นแก่ Myanmar NWR Company Limited คิดดอกเบี้ยในอัตราร้อยละ 5 ต่อปี เงินกู้ยืมดังกล่าวเป็นสกุลเงินเหรียญสหรัฐอเมริกาไม่มีหลักทรัพย์ค้ำประกันและมีกำหนดชำระคืนเมื่อทวงถาม

เงินให้กู้ยืมระยะสั้นแก่กิจการร่วมค้า ทีเอ็น คิดดอกเบี้ยในอัตรา MLR ต่อปี เงินกู้ยืมดังกล่าวไม่มีหลักทรัพย์ค้ำประกันและมีกำหนดชำระคืนเงินต้นให้เสร็จสิ้นภายในวันที่ 31 ธันวาคม 2568

เงินให้กู้ยืมระยะสั้นแก่กิจการร่วมค้า เอ็นดับเบิลยูอาร์-แซมคอน คิดดอกเบี้ยในอัตรา MLR ต่อปี เงินกู้ยืมดังกล่าวไม่มีหลักทรัพย์ค้ำประกันและมีกำหนดชำระคืนเงินต้นให้เสร็จสิ้นภายในวันที่ 20 ธันวาคม 2568

**เงินให้กู้ยืมระยะยาวแก่กิจการที่เกี่ยวข้องกัน (หมายเหตุ 6)**

ยอดคงค้างของเงินให้กู้ยืมระยะยาวระหว่างบริษัทฯและกิจการที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 และการเคลื่อนไหวของเงินให้กู้ยืมระยะยาวดังกล่าวมีรายละเอียดดังนี้

|  |  |  |  |  |  |
| --- | --- | --- | --- | --- | --- |
| (หน่วย: พันบาท) | | | | | |
|  | ลักษณะความสัมพันธ์ | งบการเงินรวม | | | | |
| เงินให้กู้ยืมระยะยาว | ยอดคงเหลือ  ณ วันที่  31 ธันวาคม 2567 | เพิ่มขึ้น  ระหว่างงวด | ลดลง  ระหว่างงวด | ยอดคงเหลือ  ณ วันที่  30 มิถุนายน 2568 | |
|  |  | (ตรวจสอบแล้ว) |  |  |  | |
| บริษัท ซี.ไอ.เอ็น เอสเตท จำกัด | บริษัทร่วม | 20,000 | - | - | 20,000 | |
| หัก: ส่วนที่ถึงกำหนดชำระภายในหนึ่งปี |  | - |  |  | (20,000) | |
| **เงินให้กู้ยืมระยะยาว - สุทธิจากส่วนที่ถึงกำหนดชำระภายในหนึ่งปี** |  | **20,000** |  |  | **-** | |

|  |  |  |  |  |  |
| --- | --- | --- | --- | --- | --- |
|  | | | | | |
| (หน่วย: พันบาท) | | | | | |
|  | ลักษณะความสัมพันธ์ | งบการเงินเฉพาะกิจการ | | | |
| เงินให้กู้ยืมระยะยาว | ยอดคงเหลือ  ณ วันที่  31 ธันวาคม 2567 | เพิ่มขึ้น  ระหว่างงวด | ลดลง  ระหว่างงวด | ยอดคงเหลือ  ณ วันที่ 30 มิถุนายน 2568 |
|  |  | (ตรวจสอบแล้ว) |  |  |  |
| บริษัท แอ็ดวานซ์ พรีแฟบ จำกัด | บริษัทย่อย | 166,516 | - | - | 166,516 |
| หัก: ค่าเผื่อผลขาดทุนด้านเครดิต ที่คาดว่าจะเกิดขึ้น |  | (35,893) |  |  | (35,893) |
| สุทธิ |  | 130,623 |  |  | 130,623 |
| หัก: ส่วนที่ถึงกำหนดชำระภายในหนึ่งปี |  | - |  |  | (9,918) |
| **เงินให้กู้ยืมระยะยาว - สุทธิจากส่วนที่ถึงกำหนดชำระภายในหนึ่งปี** |  | **130,623** |  |  | **120,705** |

เงินให้กู้ยืมระยะยาวแก่บริษัท ซี.ไอ.เอ็น เอสเตท จำกัด คิดดอกเบี้ยในอัตรา MOR ต่อปี ไม่มีหลักทรัพย์ค้ำประกัน เงินกู้นี้มีกำหนดชำระคืนเงินต้นภายในเดือนมีนาคม 2569

เงินให้กู้ยืมระยะยาวแก่บริษัท แอ็ดวานซ์ พรีแฟบ จำกัด คิดดอกเบี้ยในอัตรา MLR ต่อปี ไม่มีหลักทรัพย์ค้ำประกัน เงินกู้นี้มีกำหนดชำระคืนเงินต้นภายในเดือนธันวาคม 2575 และมีกำหนดชำระดอกเบี้ยคงค้างให้เสร็จสิ้นภายในปี 2571

**เงินกู้ยืมระยะสั้นจากบุคคลและกิจการที่เกี่ยวข้องกัน (หมายเหตุ 13)**

ยอดคงค้างของเงินกู้ยืมระยะสั้นจากบุคคลและกิจการที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 และการเคลื่อนไหวของเงินกู้ยืมระยะสั้นดังกล่าวมีรายละเอียดดังนี้

|  |  |  |  |  |  |
| --- | --- | --- | --- | --- | --- |
| (หน่วย: พันบาท) | | | | | |
|  |  | งบการเงินรวม | | | |
|  | ลักษณะความสัมพันธ์ | ยอดคงเหลือ  ณ วันที่  31 ธันวาคม  2567 | เพิ่มขึ้น  ระหว่างงวด | ลดลง  ระหว่างงวด | ยอดคงเหลือ  ณ วันที่  30 มิถุนายน 2568 |
|  |
| เงินกู้ยืมระยะสั้น |
|  |  | (ตรวจสอบแล้ว) |  |  |  |
| บุคคลที่เกี่ยวข้องกัน | กรรมการของบริษัทย่อย | 1,358 | - | (90) | 1,268 |
| กิจการร่วมค้า เอ็นที | การร่วมการงาน | - | 8,085 | (4,165) | 3,920 |
| **รวม** | | **1,358** | **8,085** | **(4,255)** | **5,188** |

|  |  |  |  |  |  |
| --- | --- | --- | --- | --- | --- |
| (หน่วย: พันบาท) | | | | | |
|  |  | งบการเงินเฉพาะกิจการ | | | |
| เงินกู้ยืมระยะสั้น | ลักษณะความสัมพันธ์ | ยอดคงเหลือ  ณ วันที่  31 ธันวาคม  2567 | เพิ่มขึ้น  ระหว่างงวด | ลดลง  ระหว่างงวด | ยอดคงเหลือ  ณ วันที่  30 มิถุนายน 2568 |
|  |  | (ตรวจสอบแล้ว) |  |  |  |
| บริษัท เทสท์เมคเคอร์ จำกัด | บริษัทย่อย | 14,000 | - | - | 14,000 |
| บริษัท แอ็ดวานซ์ พรีแฟบ จำกัด | บริษัทย่อย | 4,000 | - | - | 4,000 |
| กิจการร่วมค้า เอ็นที | การร่วมการงาน | - | 8,085 | (4,165) | 3,920 |
| **รวม** | | **18,000** | **8,085** | **(4,165)** | **21,920** |

เงินกู้ยืมระยะสั้นจากกรรมการของบริษัทย่อยไม่คิดดอกเบี้ยและมีกำหนดชำระคืนเมื่อทวงถาม

เงินกู้ยืมระยะสั้นจากบริษัท เทสท์เมคเคอร์ จำกัด คิดดอกเบี้ยในอัตราร้อยละ MLR ต่อปี และมีกำหนดชำระคืนภายในเดือนธันวาคม 2568 และ มิถุนายน 2569

เงินกู้ยืมระยะสั้นจากบริษัท แอ็ดวานซ์ พรีแฟบ จำกัด คิดดอกเบี้ยในอัตราร้อยละ 8.00 ต่อปี และ มีกำหนดชำระคืนภายในเดือนกันยายน 2568

เงินกู้ยืมระยะสั้นจากกิจการร่วมค้า เอ็นที คิดดอกเบี้ยในอัตราร้อยละ MLR ต่อปี และมีกำหนดชำระคืนภายในเดือนธันวาคม 2568

**เงินกู้ยืมระยะยาวจากบุคคลที่เกี่ยวข้องกัน (หมายเหตุ 12)**

ยอดคงค้างของเงินกู้ยืมระยะยาวจากบุคคลที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 และการเคลื่อนไหวของเงินกู้ยืมระยะยาวดังกล่าวมีรายละเอียดดังนี้

|  |  |  |  |  |  |  |
| --- | --- | --- | --- | --- | --- | --- |
| (หน่วย: พันบาท) | | | | | | |
|  | ลักษณะความสัมพันธ์ | | งบการเงินรวม/งบการเงินเฉพาะกิจการ | | | | |
| เงินกู้ยืมระยะยาว | ยอดคงเหลือ  ณ วันที่  31 ธันวาคม 2567 | เพิ่มขึ้น  ระหว่างงวด | ลดลง  ระหว่างงวด | ยอดคงเหลือ  ณ วันที่  30 มิถุนายน 2568 | | |
|  |  | | (ตรวจสอบแล้ว) |  |  |  | | |
| บุคคลที่เกี่ยวข้องกัน | สมาชิกในครอบครัวเดียวกันกับกรรมการของบริษัทฯ | | 12,000 | - | - | 12,000 | | |
| หัก: ส่วนที่ถึงกำหนดชำระภายในหนึ่งปี | |  | (12,000) |  |  | (12,000) | | |
| **รวม** |  | | **-** |  |  | **-** | | |

เงินกู้ยืมระยะยาวจากสมาชิกในครอบครัวเดียวกันกับกรรมการของบริษัทฯ คิดดอกเบี้ยในอัตรา ร้อยละ 6.90 ต่อปี โดยมีกำหนดชำระดอกเบี้ยทุก 3 เดือนและมีกำหนดชำระคืนเงินต้นในเดือนกันยายน 2568

**ค่าตอบแทนกรรมการและผู้บริหาร**

ในระหว่างงวดสามเดือนและหกเดือนสิ้นสุดวันที่ 30 มิถุนายน 2568 และ 2567 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

|  |  |  |  |  |
| --- | --- | --- | --- | --- |
| (หน่วย: ล้านบาท) | | | | |
|  | สำหรับงวดสามเดือนสิ้นสุดวันที่ 30 มิถุนายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ผลประโยชน์ระยะสั้น | 12 | 14 | 10 | 11 |
|  |  |  |  |  |
| (หน่วย: ล้านบาท) | | | | |
|  | สำหรับงวดหกเดือนสิ้นสุดวันที่ 30 มิถุนายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ผลประโยชน์ระยะสั้น | 25 | 28 | 19 | 21 |

**ภาระค้ำประกันกับกิจการที่เกี่ยวข้องกัน**

บริษัทฯมีภาระจากการค้ำประกันให้กับกิจการที่เกี่ยวข้องกันตามที่กล่าวไว้ในหมายเหตุประกอบ งบการเงินระหว่างกาลแบบย่อข้อ 16.3 ก) และ ข)

**3. ลูกหนี้การค้าและลูกหนี้หมุนเวียนอื่น**

|  | (หน่วย: พันบาท) | | | | | | |
| --- | --- | --- | --- | --- | --- | --- | --- |
|  | งบการเงินรวม | | | งบการเงินเฉพาะกิจการ | | | |
|  | 30 มิถุนายน 2568 | | 31 ธันวาคม 2567 | 30 มิถุนายน 2568 | | | 31 ธันวาคม 2567 |
|  |  | (ตรวจสอบแล้ว) | | |  | (ตรวจสอบแล้ว) | | |
| ลูกหนี้การค้า - กิจการที่ไม่เกี่ยวข้องกัน |  | |  |  | | |  |
| อายุหนี้คงค้างนับจากวันที่ถึงกำหนดชำระ |  | |  |  | | |  |
| ยังไม่ถึงกำหนดชำระ | 959,752 | | 915,561 | 907,928 | | | 801,795 |
| ค้างชำระ |  | |  |  | | |  |
| ไม่เกิน 3 เดือน | 187,602 | | 332,624 | 112,535 | | | 253,215 |
| 3 - 6 เดือน | 38,966 | | 13,728 | 17,468 | | | 11,809 |
| 6 - 12 เดือน | 28,602 | | 17,831 | 20,177 | | | 10,058 |
| มากกว่า 12 เดือน | 174,017 | | 204,543 | 143,078 | | | 180,154 |
| รวม | 1,388,939 | | 1,484,287 | 1,201,186 | | | 1,257,031 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (208,501) | | (266,742) | (162,950) | | | (231,555) |
| สุทธิ | 1,180,438 | | 1,217,545 | 1,038,236 | | | 1,025,476 |
| ลูกหนี้การค้ากิจการที่ไม่เกี่ยวข้องกัน - ค้างชำระ เป็นเวลานานและอยู่ระหว่างการดำเนินคดี |  | |  |  | | |  |
| อายุหนี้คงค้างนับจากวันที่ถึงกำหนดชำระ |  | |  |  | | |  |
| ค้างชำระมากกว่า 12 เดือน | 103,378 | | 103,378 | 103,378 | | | 103,378 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (103,378) | | (103,378) | (103,378) | | | (103,378) |
| สุทธิ | - | | - | - | | | - |
| รวมลูกหนี้การค้า - กิจการที่ไม่เกี่ยวข้องกัน, สุทธิ | 1,180,438 | | 1,217,545 | 1,038,236 | | | 1,025,476 |
| ลูกหนี้การค้า - กิจการที่เกี่ยวข้องกัน |  | |  |  | | |  |
| อายุหนี้คงค้างนับจากวันที่ถึงกำหนดชำระ |  | |  |  | | |  |
| ยังไม่ถึงกำหนดชำระ | 47,445 | | 26,939 | 56,905 | | | 37,482 |
| ค้างชำระ |  | |  |  | | |  |
| ไม่เกิน 3 เดือน | 131,177 | | 26,313 | 207,946 | | | 71,052 |
| 3 - 6 เดือน | 5,606 | | 37,989 | 65,704 | | | 69,194 |
| 6 - 12 เดือน | 5,359 | | 2,836 | 140,834 | | | 108,321 |
| มากกว่า 12 เดือน | 188,794 | | 198,563 | 934,767 | | | 935,931 |
| รวม | 378,381 | | 292,640 | 1,406,156 | | | 1,221,980 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (152,583) | | (152,740) | (284,537) | | | (302,539) |
| รวมลูกหนี้การค้า - กิจการที่เกี่ยวข้องกัน, สุทธิ | 225,798 | | 139,900 | 1,121,619 | | | 919,441 |
| ลูกหนี้หมุนเวียนอื่น |  | |  |  | | |  |
| รายได้ค่าเช่า, ขายวัสดุ - กิจการที่ไม่เกี่ยวข้องกัน | 32,191 | | 58,356 | 22,219 | | | 46,655 |
| รายได้ค่าเช่า, ขายวัสดุ - กิจการที่เกี่ยวข้องกัน | 1,314 | | 4,889 | 1,314 | | | 4,889 |
| ดอกเบี้ยค้างรับ - กิจการที่ไม่เกี่ยวข้องกัน | 109,160 | | 98,892 | 109,024 | | | 98,892 |
| ดอกเบี้ยค้างรับ - กิจการที่เกี่ยวข้องกัน | 63,603 | | 40,428 | 44,588 | | | 17,827 |
| อื่น ๆ | 15,721 | | 23,887 | 15,135 | | | 23,145 |
| รวม | 221,989 | | 226,452 | 192,280 | | | 191,408 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (120,771) | | (108,207) | (120,771) | | | (108,207) |
| รวมลูกหนี้หมุนเวียนอื่น - สุทธิ | 101,218 | | 118,245 | 71,509 | | | 83,201 |
| **รวมลูกหนี้การค้าและลูกหนี้หมุนเวียนอื่น - สุทธิ** | **1,507,454** | | **1,475,690** | **2,231,364** | | | **2,028,118** |

ยอดคงเหลือของลูกหนี้การค้า ณ วันที่ 30 มิถุนายน 2568 ได้รวมยอดลูกหนี้การค้าจำนวน 19 ล้านบาท (31 ธันวาคม 2567: 43 ล้านบาท) ซึ่งนำไปขายลดแก่สถาบันการเงิน โดยสถาบันการเงินมีสิทธิไล่เบี้ย

กลุ่มบริษัทได้โอนสิทธิเรียกร้องเงินที่จะได้รับเงินค่างานตามสัญญาบางโครงการให้แก่สถาบันการเงินเพื่อค้ำประกันวงเงินสินเชื่อของกลุ่มบริษัทที่ได้รับจากสถาบันการเงินนั้น

ระยะเวลาการให้สินเชื่อแก่ลูกค้าโดยปกติมีระยะเวลา 30 วัน ถึง 90 วัน

**4. สินทรัพย์ที่เกิดจากสัญญา/หนี้สินที่เกิดจากสัญญา**

| (หน่วย: พันบาท) | | | | | | | |
| --- | --- | --- | --- | --- | --- | --- | --- |
|  | งบการเงินรวม | | | งบการเงินเฉพาะกิจการ | | | |
|  | 30 มิถุนายน 2568 | | 31 ธันวาคม 2567 | 30 มิถุนายน 2568 | | | 31 ธันวาคม 2567 |
|  |  | (ตรวจสอบแล้ว) | | |  | (ตรวจสอบแล้ว) | | |
| **สินทรัพย์ที่เกิดจากสัญญา** |  | |  |  | | |  |
| รายได้ที่ยังไม่เรียกชำระ - กิจการที่ไม่เกี่ยวข้องกัน | 4,012,209 | | 4,000,909 | 4,004,294 | | | 3,988,084 |
| รายได้ที่ยังไม่เรียกชำระ - กิจการที่เกี่ยวข้องกัน | 141,071 | | 278,271 | 141,071 | | | 278,271 |
| รายได้ค้างรับ - กิจการที่ไม่เกี่ยวข้องกัน | 76,700 | | 64,048 | - | | | - |
| เงินประกันผลงานค้างรับ - กิจการที่ไม่เกี่ยวข้องกัน | 665,893 | | 689,104 | 634,612 | | | 637,302 |
| รวม | 4,895,873 | | 5,032,332 | 4,779,977 | | | 4,903,657 |
| หัก: ค่าเผื่อผลขาดทุนด้านเครดิตที่คาดว่า จะเกิดขึ้น | (732,557) | | (732,557) | (732,557) | | | (732,557) |
| **รวมสินทรัพย์ที่เกิดจากสัญญา - สุทธิ** | **4,163,316** | | **4,299,775** | **4,047,420** | | | **4,171,100** |
| **หนี้สินที่เกิดจากสัญญา** |  | |  |  | | |  |
| เงินรับล่วงหน้าค่าก่อสร้าง - กิจการที่ไม่เกี่ยวข้องกัน | 2,340,911 | | 2,542,436 | 2,335,957 | | | 2,539,264 |
| เงินรับล่วงหน้าค่าก่อสร้าง - กิจการที่เกี่ยวข้องกัน | 9,418 | | 22,455 | 9,418 | | | 22,455 |
| รายได้รับล่วงหน้า - กิจการที่ไม่เกี่ยวข้องกัน | 69,172 | | 69,041 | 69,172 | | | 69,041 |
| รายได้รับล่วงหน้า - กิจการที่เกี่ยวข้องกัน | 3,077 | | 7,914 | 3,077 | | | 7,914 |
| **รวมหนี้สินที่เกิดจากสัญญา** | **2,422,578** | | **2,641,846** | **2,417,624** | | | **2,638,674** |

**5. ต้นทุนโครงการพัฒนาอสังหาริมทรัพย์**

บริษัทย่อยได้นำที่ดินพร้อมสิ่งปลูกสร้างบนที่ดินของโครงการพัฒนาอสังหาริมทรัพย์ที่มีมูลค่าตามบัญชี ณ วันที่ 30 มิถุนายน 2568 จำนวนประมาณ 806 ล้านบาท (31 ธันวาคม 2567: 809 ล้านบาท) ไปจดจำนองไว้กับสถาบันการเงินเพื่อเป็นหลักประกันเงินกู้ยืมของบริษัทย่อยที่ได้รับจากสถาบันการเงินดังกล่าว

**6. เงินให้กู้ยืมระยะยาว**

|  |  | | | (หน่วย: พันบาท) | | | |
| --- | --- | --- | --- | --- | --- | --- | --- |
|  | งบการเงินรวม | | | งบการเงินเฉพาะกิจการ | | | |
|  | 30 มิถุนายน 2568 | | 31 ธันวาคม 2567 | 30 มิถุนายน 2568 | | | 31 ธันวาคม 2567 |
|  |  | (ตรวจสอบแล้ว) | | |  | (ตรวจสอบแล้ว) | | |
|  |  | |  |  | | |  |
| เงินให้กู้ยืมระยะยาวแก่กิจการที่เกี่ยวข้องกัน | 20,000 | | 20,000 | 166,516 | | | 166,516 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | | - | (35,893) | | | (35,893) |
| สุทธิ | 20,000 | | 20,000 | 130,623 | | | 130,623 |
|  |  | |  |  | | |  |
| เงินให้กู้ยืมระยะยาวแก่ผู้ร่วมดำเนินงานอื่น | 12,771 | | 13,036 | - | | | - |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (12,771) | | (13,036) | - | | | - |
| สุทธิ | - | | - | - | | | - |
|  |  | |  |  | | |  |
| เงินให้กู้ยืมระยะยาวแก่กิจการที่ไม่เกี่ยวข้องกัน | 298,131 | | 298,131 | 298,131 | | | 298,131 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (117,593) | | (117,593) | (117,593) | | | (117,593) |
| สุทธิ | 180,538 | | 180,538 | 180,538 | | | 180,538 |
|  |  | |  |  | | |  |
| รวมเงินให้กู้ยืมระยะยาว - สุทธิ | 200,538 | | 200,538 | 311,161 | | | 311,161 |
| หัก: ส่วนที่ถึงกำหนดชำระภายในหนึ่งปี | (36,104) | | - | (26,022) | | | - |
| **เงินให้กู้ยืมระยะยาว - สุทธิจากส่วน ที่ถึงกำหนดชำระภายในหนึ่งปี** | **164,434** | | **200,538** | **285,139** | | | **311,161** |

ยอดคงเหลือของเงินให้กู้ยืมระยะยาวแก่ผู้ร่วมดำเนินงานอื่น เป็นเงินให้กู้ยืมที่บริษัทย่อยแห่งหนึ่งให้เงินกู้ยืมแก่ผู้ร่วมดำเนินงานอื่น วงเงินให้กู้ยืมนี้คิดดอกเบี้ยในอัตราร้อยละ 6.00 ต่อปี และไม่มีหลักทรัพย์ค้ำประกัน โดยกำหนดให้มีการจ่ายชำระคืนเงินต้นทุก 3 ปี รวมทั้งหมดจำนวน 8 งวด เริ่มชำระคืนงวดแรกในปี 2564 และกำหนดให้มีการชำระดอกเบี้ยเป็นรายปี เริ่มชำระดอกเบี้ยในปี 2562 อย่างไรก็ตาม บริษัทย่อยได้พิจารณาตั้งค่าเผื่อผลขาดทุนด้านเครดิตที่คาดว่าจะเกิดขึ้นของเงินให้กู้ยืมดังกล่าวแล้ว

เงินให้กู้ยืมระยะยาวแก่กิจการที่ไม่เกี่ยวข้องกัน เป็นเงินให้กู้ยืมแก่บริษัทที่ไม่เกี่ยวข้องกันสองแห่ง ดังนี้

1. เงินให้กู้ยืมแก่บริษัทที่ไม่เกี่ยวข้องกันแห่งหนึ่งจำนวน 16 ล้านบาท โดยคิดดอกเบี้ยในอัตรา ร้อยละ 7.12 ต่อปี เงินให้กู้ยืมดังกล่าวไม่มีหลักทรัพย์ค้ำประกันและครบกำหนดชำระคืนภายในพฤษภาคม 2569
2. เงินให้กู้ยืมแก่บริษัทที่ไม่เกี่ยวข้องกันอีกแห่งจำนวน 282 ล้านบาท ซึ่งเป็นเงินให้กู้ยืมจาก การประนอมหนี้ในปี 2562 โดยบริษัทฯได้เจรจาประนอมหนี้กับลูกหนี้การค้ากิจการที่ไม่เกี่ยวข้องกันรายหนึ่งซึ่งมียอดค้างชำระจำนวน 299 ล้านบาท โดยลูกหนี้รายดังกล่าวตกลงที่จะผ่อนชำระหนี้ค่าก่อสร้างให้แก่บริษัทฯเป็นจำนวน 282 ล้านบาท ดังนั้น บริษัทฯจึงจัดประเภทยอดคงค้างจำนวน 282 ล้านบาท เป็นเงินให้กู้ยืมระยะยาว นอกจากนี้ บริษัทฯได้พิจารณาตั้งค่าเผื่อผลขาดทุนด้านเครดิตที่คาดว่าจะเกิดขึ้นของเงินให้กู้ยืมดังกล่าวเป็นจำนวน 118 ล้านบาท (31 ธันวาคม 2567: 118 ล้านบาท) โดยฝ่ายบริหารของบริษัทฯเชื่อว่าค่าเผื่อผลขาดทุนด้านเครดิตที่คาดว่าจะเกิดขึ้นดังกล่าวเพียงพอในสถานการณ์ปัจจุบันและเชื่อว่าจะสามารถเรียกชำระคืนเงินให้กู้ยืมจากลูกหนี้ดังกล่าวได้ในอนาคต ปัจจุบันบริษัทฯและลูกหนี้รายดังกล่าวอยู่ระหว่างการจัดทำสัญญาเงินกู้ยืมระยะยาว

**7. เงินลงทุนในบริษัทย่อย**

บริษัทฯได้นำเงินลงทุนในบริษัท ยูทิลิตี้ บิสิเนส อัลลายแอนซ์ จำกัด (มหาชน) มูลค่าสุทธิตามบัญชี ณ วันที่ 30 มิถุนายน 2568 จำนวนประมาณ 133 ล้านบาท (31 ธันวาคม 2567: 133 ล้านบาท) ไปจำนองไว้กับสถาบันการเงินเพื่อเป็นหลักทรัพย์ค้ำประกันเงินกู้ยืมระยะยาวของบริษัทฯที่ได้รับจากสถาบันการเงิน

นอกจากนี้เมื่อวันที่ 24 เมษายน 2568 ที่ประชุมสามัญผู้ถือหุ้นของบริษัท ยูทิลิตี้ บิสิเนส อัลลายแอนซ์ จำกัด (มหาชน) มีมติอนุมัติให้จ่ายเงินปันผลในอัตราหุ้นละ 0.1 บาท รวมเป็นเงินปันผลทั้งสิ้น 60.0 ล้านบาท โดยจ่ายเงินปันผลให้กับบริษัทฯและผู้มีส่วนได้เสียที่ไม่มีอำนาจควบคุมจำนวน 25.8 ล้านบาท และ 34.2 ล้านบาท ตามลำดับ

**8. อสังหาริมทรัพย์เพื่อการลงทุน**

กลุ่มบริษัทได้นำอสังหาริมทรัพย์เพื่อการลงทุนมูลค่าสุทธิตามบัญชี ณ วันที่ 30 มิถุนายน 2568 จำนวนประมาณ 393 ล้านบาท (31 ธันวาคม 2567: 346 ล้านบาท) ไปจำนองไว้กับสถาบันการเงิน เพื่อเป็นหลักทรัพย์ค้ำประกันวงเงินสินเชื่อและเงินกู้ยืมระยะยาวของกลุ่มบริษัทที่ได้รับจาก สถาบันการเงิน

**9. ที่ดิน อาคารและอุปกรณ์**

กลุ่มบริษัทได้นำที่ดินพร้อมสิ่งปลูกสร้างบางส่วน เครื่องจักร เรือและยานพาหนะ มูลค่าสุทธิตามบัญชี ณ วันที่ 30 มิถุนายน 2568 จำนวนประมาณ 912 ล้านบาท (31 ธันวาคม 2567: 953 ล้านบาท) (เฉพาะบริษัทฯ: 249 ล้านบาท 31 ธันวาคม 2567: 263 ล้านบาท) ไปจำนองไว้กับสถาบันการเงินเพื่อเป็นหลักทรัพย์ค้ำประกันวงเงินสินเชื่อและวงเงินการออกหนังสือค้ำประกันของกลุ่มบริษัทที่ได้รับจากสถาบันการเงิน

**10. เงินเบิกเกินบัญชีและเงินกู้ยืมระยะสั้นจากสถาบันการเงิน**

|  |  |  |  |  |  |
| --- | --- | --- | --- | --- | --- |
| (หน่วย: พันบาท) | | | | | |
|  |  | งบการเงินรวม | | งบการเงินเฉพาะกิจการ | |
|  | อัตราดอกเบี้ย | 30 มิถุนายน | 31 ธันวาคม | 30 มิถุนายน | 31 ธันวาคม |
|  | (ร้อยละต่อปี) | 2568 | 2567 | 2568 | 2567 |
|  |  |  | (ตรวจสอบแล้ว) |  | (ตรวจสอบแล้ว) |
| เงินเบิกเกินบัญชีธนาคาร | MOR, MOR-1 | 22,753 | 29,658 | 8,613 | 9,811 |
| เจ้าหนี้ทรัสต์รีซีท | MLR-1 | 119,520 | 144,820 | 119,520 | 144,820 |
| เงินกู้ยืมระยะสั้นจากสถาบันการเงิน | MLR - 1,  MLR - 1.25, MMR | 2,821,181 | 2,985,964 | 2,760,095 | 2,901,724 |
| **รวม** | | **2,963,454** | **3,160,442** | **2,888,228** | **3,056,355** |

ณ วันที่ 30 มิถุนายน 2568 เงินกู้ยืมระยะสั้นจากสถาบันการเงินของบริษัทย่อยได้รวมเงินกู้ยืมจากการขายลดตั๋วเงินที่ได้รับจากลูกหนี้การค้าจำนวนเงิน 19 ล้านบาท (31 ธันวาคม 2567: 43 ล้านบาท) โดยคิดดอกเบี้ยในอัตราร้อยละ 2.85 - 2.92 ต่อปี (31 ธันวาคม 2567: ร้อยละ 0.71 - 3.12 ต่อปี) สถาบันการเงินมีสิทธิไล่เบี้ยกับบริษัทย่อยหากไม่สามารถเรียกเก็บเงินตามตั๋วเงินรับได้ครบตามจำนวน

วงเงินเบิกเกินบัญชี เจ้าหนี้ทรัสต์รีซีท และเงินกู้ยืมระยะสั้นจากสถาบันการเงินของกลุ่มบริษัท ค้ำประกันโดยการจำนองที่ดินพร้อมสิ่งปลูกสร้างบางส่วนและเรือของบริษัทฯ อสังหาริมทรัพย์เพื่อ การลงทุนรวมถึงสิ่งปลูกสร้างที่จะมีต่อไปในภายหน้าของโครงการอสังหาริมทรัพย์ของบริษัทฯและบริษัทย่อย การโอนสิทธิเรียกร้องเงินที่จะได้รับเงินค่างานตามสัญญาของบริษัทฯและบริษัทย่อย และการค้ำประกันโดยบริษัทฯและบริษัทย่อย

**11. เงินกู้ยืมระยะยาวจากธนาคาร**

ณ วันที่ 30 มิถุนายน 2568 เงินกู้ยืมระยะยาวประกอบด้วยวงเงินกู้ยืมจากธนาคารของบริษัทฯและ บริษัทย่อยวงเงินรวม 3,176 ล้านบาท (31 ธันวาคม 2567: 3,176 ล้านบาท) โดยคิดดอกเบี้ยในอัตรา ร้อยละ 4.00 ถึง 6.50 และ MLR - 2.75 ถึง MLR ต่อปี โดยสัญญาเงินกู้ยืมได้ระบุข้อปฏิบัติและข้อจำกัดที่กลุ่มบริษัทต้องถือปฏิบัติบางประการ เช่น การดำรงอัตราส่วนหนี้สินต่อส่วนของผู้ถือหุ้นให้เป็นไปตามอัตราที่กำหนดในสัญญา การดำรงสัดส่วนการถือหุ้นในบริษัทย่อยโดยบริษัทฯ เป็นต้น เงินกู้ยืมดังกล่าวค้ำประกันโดยการโอนสิทธิเรียกร้องเงินที่จะได้รับเงินค่างานตามสัญญาของกลุ่มบริษัท การจดจำนองที่ดินพร้อมสิ่งปลูกสร้างและหรือสิ่งปลูกสร้างในอนาคตของบริษัทฯและบริษัทย่อย เครื่องจักร เรือและยานพาหนะของบริษัทฯ และต้นทุนโครงการพัฒนาอสังหาริมทรัพย์รวมถึง สิ่งปลูกสร้างที่จะมีต่อไปในภายหน้าของโครงการพัฒนาอสังหาริมทรัพย์ของบริษัทย่อยและ การค้ำประกันโดยบริษัทฯและกรรมการของบริษัทฯและบริษัทย่อย

“ส่วนของเงินกู้ยืมระยะยาวจากธนาคารที่ถึงกำหนดชำระภายในหนึ่งปี” ตามที่แสดงใน งบฐานะการเงินได้จัดประเภทตามจำนวนที่ถึงกำหนดชำระคืนภายในหนึ่งปีตามที่ระบุไว้ในสัญญา

การเปลี่ยนแปลงของบัญชีเงินกู้ยืมระยะยาวจากธนาคารสำหรับงวดหกเดือนสิ้นสุดวันที่ 30 มิถุนายน 2568 มีรายละเอียดดังนี้

|  |  |  |
| --- | --- | --- |
| (หน่วย: พันบาท) | | |
|  | งบการเงินรวม | งบการเงินเฉพาะกิจการ |
| ยอดคงเหลือ ณ วันที่ 1 มกราคม 2568 | 2,317,714 | 1,904,463 |
| บวก: กู้เพิ่มขึ้นระหว่างงวด | 38,827 | - |
| หัก: จ่ายชำระคืนระหว่างงวด | (47,559) | - |
| ยอดคงเหลือ ณ วันที่ 30 มิถุนายน 2568 | 2,308,982 | 1,904,463 |
| หัก: ส่วนที่ถึงกำหนดชำระภายในหนึ่งปี | (503,582) | (280,000) |
| **เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี** | **1,805,400** | **1,624,463** |

ณ วันที่ 30 มิถุนายน 2568 บริษัทฯไม่สามารถดำรงอัตราส่วนหนี้สินสุทธิต่อส่วนของผู้ถือหุ้นได้ตามที่กำหนดไว้ในสัญญาเงินกู้ยืม อย่างไรก็ตาม เมื่อวันที่ 27 มิถุนายน 2568 บริษัทฯได้รับจดหมายยินยอมและผ่อนผันการดำรงอัตราส่วนทางการเงินตามสัญญากู้เงินจากธนาคาร ดังนั้น การจัดประเภทหนี้สินดังกล่าวเป็นหนี้สินไม่หมุนเวียนจึงเป็นไปตามมาตรฐานการรายงานทางการเงิน

ณ วันที่ 30 มิถุนายน 2568 บริษัทย่อยมีวงเงินกู้ยืมตามสัญญาเงินกู้ที่ยังมิได้เบิกใช้จำนวน 398 ล้านบาท (31 ธันวาคม 2567: 407 ล้านบาท)

**12. เงินกู้ยืมระยะยาว**

|  |  | | (หน่วย: พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 30 มิถุนายน | 31 ธันวาคม | 30 มิถุนายน | 31 ธันวาคม |
|  | 2568 | 2567 | 2568 | 2567 |
|  |  | (ตรวจสอบแล้ว) |  | (ตรวจสอบแล้ว) |
| เงินกู้ยืมระยะยาวจากบุคคลที่เกี่ยวข้องกัน (สมาชิกในครอบครัวเดียวกันกับกรรมการของบริษัทฯ) | 12,000 | 12,000 | 12,000 | 12,000 |
| เงินกู้ยืมระยะยาวจากบุคคลและกิจการ ที่ไม่เกี่ยวข้องกัน | 55,250 | 61,500 | 36,500 | 36,500 |
| รวม | 67,250 | 73,500 | 48,500 | 48,500 |
| หัก: ส่วนที่ถึงกำหนดชำระภายในหนึ่งปี | (62,250) | (68,500) | (43,500) | (43,500) |
| **เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี** | **5,000** | **5,000** | **5,000** | **5,000** |

เงินกู้ยืมระยะยาวจากสมาชิกในครอบครัวเดียวกันกับกรรมการของบริษัทฯ คิดดอกเบี้ยในอัตราร้อยละ 6.90 ต่อปี โดยมีกำหนดชำระดอกเบี้ยทุก 3 เดือนและมีกำหนดชำระคืนเงินต้นในเดือนกันยายน 2568

เงินกู้ยืมระยะยาวจากบุคคลและกิจการที่ไม่เกี่ยวข้องกันของบริษัทฯ คิดดอกเบี้ยในอัตราร้อยละ 6.90 ต่อปี โดยมีกำหนดชำระดอกเบี้ยทุก 3 เดือนและมีกำหนดชำระคืนเงินต้นในเดือนธันวาคม 2568 กรกฎาคม 2569 และธันวาคม 2569

เงินกู้ยืมระยะยาวจากกิจการที่ไม่เกี่ยวข้องกันของบริษัทย่อยเป็นเงินกู้ยืมตามสัญญาเงินกู้ที่ไม่มีหลักประกันและไม่มีข้อจำกัดใด ๆ ที่ต้องปฏิบัติตาม โดยคิดดอกเบี้ยในอัตราร้อยละ 6.00 ต่อปี และมีกำหนดชำระคืนเงินต้นในเดือนมกราคม 2569

**13. เงินกู้ยืมระยะสั้น**

|  |  | | (หน่วย: พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 30 มิถุนายน | 31 ธันวาคม | 30 มิถุนายน | 31 ธันวาคม |
|  | 2568 | 2567 | 2568 | 2567 |
|  |  | (ตรวจสอบแล้ว) |  | (ตรวจสอบแล้ว) |
| เงินกู้ยืมระยะสั้นจากบุคคลและกิจการที่เกี่ยวข้องกัน | 5,188 | 1,358 | 21,920 | 18,000 |
| เงินกู้ยืมระยะสั้นจากผู้ร่วมดำเนินงานอื่น | 80,922 | 73,127 | 80,922 | 73,127 |
| เงินกู้ยืมระยะสั้นจากบุคคลและกิจการ ที่ไม่เกี่ยวข้องกัน | 72,000 | 82,860 | 72,000 | 82,860 |
| **รวมเงินกู้ยืมระยะสั้น** | **158,110** | **157,345** | **174,842** | **173,987** |

ณ วันที่ 30 มิถุนายน 2568 กิจการร่วมค้า ทีเอ็น ได้ทำสัญญากู้ยืมเงินจากผู้ร่วมดำเนินงานอื่นเป็นจำนวนเงินรวม 23 ล้านบาท (31 ธันวาคม 2567: 52 ล้านบาท) เงินกู้ยืมดังกล่าวเป็นเงินกู้ยืมตามตั๋วสัญญาใช้เงินเจ็ดสัญญา ซึ่งคิดดอกเบี้ยในอัตราร้อยละ 3.48 - 4.03 ต่อปี และมีกำหนดชำระคืนให้เสร็จสิ้นภายในเดือนธันวาคม 2568

ณ วันที่ 30 มิถุนายน 2568 กิจการร่วมค้า เอ็นดับเบิลยูอาร์ - แซมคอน ได้กู้ยืมเงินจากผู้ร่วมดำเนินงานอื่นจำนวนสามสัญญา เป็นจำนวนเงินรวม 30 ล้านบาท (31 ธันวาคม 2567: 6 ล้านบาท) ซึ่งคิดดอกเบี้ยในอัตราร้อยละ 5.00 ต่อปี และมีกำหนดชำระคืนเมื่อทวงถาม

ณ วันที่ 30 มิถุนายน 2568 กิจการร่วมค้า เนาวรัตน์ - แซมคอน ได้กู้ยืมเงินจากผู้ร่วมดำเนินงานอื่นจำนวนสี่สัญญา เป็นจำนวนเงินรวม 28 ล้านบาท (31 ธันวาคม 2567: 15 ล้านบาท) ซึ่งคิดดอกเบี้ยในอัตราร้อยละ 5.00 ต่อปี และมีกำหนดชำระคืนเมื่อทวงถาม

ณ วันที่ 30 มิถุนายน 2568 บริษัทฯได้กู้ยืมเงินจากบุคคลและกิจการที่ไม่เกี่ยวข้องกันจำนวน 72 ล้านบาท (31 ธันวาคม 2567: 83 ล้านบาท) ซึ่งคิดดอกเบี้ยในอัตราร้อยละ 6.90 ต่อปีและครบกำหนดชำระคืนภายในเดือนกันยายน 2568

**14. หุ้นกู้**

|  |  |  |
| --- | --- | --- |
|  |  | (หน่วย: พันบาท) |
|  | งบการเงินรวม/งบการเงินเฉพาะกิจการ | |
|  | 30 มิถุนายน 2568 | 31 ธันวาคม 2567 |
|  |  | (ตรวจสอบแล้ว) |
| หุ้นกู้ครั้งที่ 1/2565 (NWR24NA) | 500,000 | 500,000 |
| หุ้นกู้ครั้งที่ 1/2566 (NWR255A) | 412,000 | 412,000 |
| หัก: ค่าใช้จ่ายในการออกหุ้นกู้รอตัดบัญชี | (595) | (1,477) |
| รวมหุ้นกู้ | 911,405 | 910,523 |
| หัก: ส่วนที่ถึงกำหนดชำระภายในหนึ่งปี | - | - |
| **หุ้นกู้ - สุทธิจากส่วนที่ถึงกำหนดชำระภายในหนึ่งปี** | **911,405** | **910,523** |

การเปลี่ยนแปลงของบัญชีหุ้นกู้สำหรับงวดหกเดือนสิ้นสุดวันที่ 30 มิถุนายน 2568 มีรายละเอียดดังนี้

|  |  |
| --- | --- |
|  | (หน่วย: พันบาท) |
|  | งบการเงินรวม/ งบการเงินเฉพาะกิจการ |
| ยอดคงเหลือ ณ วันที่ 1 มกราคม 2568 | 910,523 |
| บวก: ตัดจำหน่ายค่าใช้จ่ายในการออกหุ้นกู้ | 882 |
| **ยอดคงเหลือ ณ วันที่ 30 มิถุนายน 2568** | **911,405** |

เมื่อวันที่ 9 พฤศจิกายน 2565 บริษัทฯได้ออกและเสนอขายหุ้นกู้ครั้งที่ 1/2565 (NWR24NA) จำนวน 500,000 หน่วย มูลค่าที่ตราไว้หุ้นละ 1,000 บาท รวมเป็นเงิน 500 ล้านบาท โดยเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกันและมีผู้แทนผู้ถือหุ้นกู้ ทั้งนี้ หุ้นกู้มีอายุ 2 ปีนับจากวันออกหุ้นกู้และครบกำหนดไถ่ถอนทั้งจำนวนในวันที่ 9 พฤศจิกายน 2567 หุ้นกู้มีอัตราดอกเบี้ยร้อยละ 6.90 ต่อปี (อัตราดอกเบี้ยที่แท้จริงร้อยละ 7.74 ต่อปี) โดยจ่ายชำระดอกเบี้ยทุก 3 เดือนตลอดอายุหุ้นกู้

เมื่อวันที่ 12 พฤษภาคม 2566 บริษัทฯได้ออกและเสนอขายหุ้นกู้ ครั้งที่ 1/2566 (NWR255A) จำนวน 500,000 หน่วย มูลค่าหุ้นที่ตราไว้หุ้นละ 1,000 บาท รวมเป็นเงิน 500 ล้านบาท ทั้งนี้ บริษัทฯจำหน่ายได้ 412,000 หน่วย รวมเป็นเงิน 412 ล้านบาท โดยเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกันและมีผู้แทนผู้ถือหุ้นกู้ ทั้งนี้ หุ้นกู้มีอายุ 2 ปีนับจากวันออกหุ้นกู้และครบกำหนด ไถ่ถอนทั้งจำนวน ในวันที่ 12 พฤษภาคม 2568 หุ้นกู้มีอัตราดอกเบี้ยร้อยละ 6.95 ต่อปี (อัตราดอกเบี้ยที่แท้จริงร้อยละ 7.75 ต่อปี) จ่ายดอกเบี้ยทุก 3 เดือนตลอดอายุหุ้นกู้

ภายใต้ข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ บริษัทฯมีข้อจำกัดที่ต้องปฏิบัติตามเงื่อนไขบางประการ เช่น ข้อจำกัดในการใช้สินทรัพย์ การดำรงอัตราส่วนหนี้สินสุทธิต่อส่วนของผู้ถือหุ้น เป็นต้น

เมื่อวันที่ 13 กันยายน 2567 ที่ประชุมผู้ถือหุ้นกู้ได้มีมติอนุมัติการพิจารณาผ่อนผันการดำรงอัตราส่วนหนี้สินต่อส่วนของผู้ถือหุ้นและการขยายวันครบกำหนดไถ่ถอนหุ้นกู้ สำหรับหุ้นกู้ทุกชุดของบริษัทฯ โดยมีรายละเอียดดังนี้

1. อนุมัติการผ่อนผันการดำรงอัตราส่วนหนี้สินต่อส่วนของผู้ถือหุ้น (Debt to Equity Ratio) ตามที่กำหนดในข้อกำหนดสิทธิ และผ่อนผันให้ผู้ออกหุ้นกู้ดำเนินการเจรจาหรือเข้าทำสัญญาใด ๆ กับเจ้าหนี้เพื่อปรับโครงสร้างหนี้โดยไม่ถือเป็นเหตุผิดนัดตามข้อกำหนดสิทธิ
2. อนุมัติการให้ยกเลิกหน้าที่ของผู้ออกหุ้นกู้ในการดำรงไว้ซึ่งอัตราส่วนหนี้สินต่อส่วนของ ผู้ถือหุ้น (Debt to Equity Ratio) ตลอดอายุของหุ้นกู้
3. อนุมัติการขยายวันครบกำหนดไถ่ถอนหุ้นกู้ไปอีก 2 ปี และการเพิ่มอัตราดอกเบี้ยของหุ้นกู้อีกร้อยละ 0.50 ต่อปี (นับแต่วันถัดจากวันครบกำหนดไถ่ถอนหุ้นกู้เดิมจนถึงวันครบกำหนด ไถ่ถอนหุ้นกู้ใหม่) โดยรายละเอียดการเลื่อนกำหนดชำระหุ้นกู้แต่ละรุ่น มีดังนี้

* รุ่น NWR24NA จำนวน 500 ล้านบาท เดิมครบกำหนดวันที่ 9 พฤศจิกายน 2567 เป็น ครบกำหนดภายในวันที่ 9 พฤศจิกายน 2569
* รุ่น NWR255A จำนวน 412 ล้านบาท เดิมครบกำหนดวันที่ 12 พฤษภาคม 2568 เป็น ครบกำหนดภายในวันที่ 12 พฤษภาคม 2570

**15. ส่วนงานดำเนินงาน**

กลุ่มบริษัทจัดโครงสร้างองค์กรเป็นหน่วยธุรกิจตามประเภทผลิตภัณฑ์และบริการ ในระหว่าง งวดปัจจุบันกลุ่มบริษัทไม่มีการเปลี่ยนโครงสร้างของส่วนงานดำเนินงานที่รายงานจากงบการเงินประจำปีล่าสุด

ข้อมูลรายได้และกำไรของส่วนงานของกลุ่มบริษัทสำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 มีดังต่อไปนี้

|  | (หน่วย: ล้านบาท) | | | | | | | | | |
| --- | --- | --- | --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 30 มิถุนายน | | | | | | | | | |
|  |  | |  | | ธุรกิจผลิตและ | |  |  |
|  | ธุรกิจรับเหมา | | ธุรกิจพัฒนา | | จำหน่ายผลิตภัณฑ์ | | รายการตัดบัญชี | |  | |
|  | ก่อสร้าง | | อสังหาริมทรัพย์ | | คอนกรีต | | ระหว่างส่วนงาน | | งบการเงินรวม | |
|  | 2568 | 2567 | 2568 | 2567 | 2568 | 2567 | 2568 | 2567 | 2568 | 2567 |
| รายได้จากลูกค้าภายนอก | 1,995 | 2,412 | 45 | 77 | 138 | 51 | - | - | 2,178 | 2,540 |
| รายได้ระหว่างส่วนงาน | 161 | 109 | - | - | 286 | 127 | (447) | (236) | - | - |
| **กำไร (ขาดทุน) ของส่วนงาน** | 256 | (726) | (17) | (20) | (221) | 1 |  |  | 18 | (745) |
| รายได้ (ค่าใช้จ่าย) ที่ไม่ได้ปันส่วน: |  |  |  |  |  |  |  |  |  |  |
| รายได้ทางการเงิน |  |  |  |  |  |  |  |  | 9 | 12 |
| ต้นทุนทางการเงิน |  |  |  |  |  |  |  |  | (89) | (93) |
| รายได้อื่น |  |  |  |  |  |  |  |  | 64 | 21 |
| ส่วนแบ่งกำไร (ขาดทุน) จาก เงินลงทุนในบริษัทร่วม |  |  |  |  |  |  |  |  | (2) | 2 |
| **ขาดทุนก่อนค่าใช้จ่ายภาษีเงินได้** |  |  |  |  |  |  |  |  | - | (803) |
| ค่าใช้จ่ายภาษีเงินได้ |  |  |  |  |  |  |  |  | (5) | (29) |
| **ขาดทุนสำหรับงวด** |  |  |  |  |  |  |  |  | (5) | (832) |
| การแบ่งปันกำไรส่วนที่เป็นของผู้มี ส่วนได้เสียที่ไม่มีอำนาจควบคุม ของบริษัทย่อย |  |  |  |  |  |  |  |  | (6) | (10) |
| **ขาดทุนสำหรับงวด - ส่วนที่เป็นของผู้ถือหุ้นของบริษัทฯ** |  |  |  |  |  |  |  |  | (11) | (842) |

|  | (หน่วย: ล้านบาท) | | | | | | | | | |
| --- | --- | --- | --- | --- | --- | --- | --- | --- | --- | --- |
|  | สำหรับงวดหกเดือนสิ้นสุดวันที่ 30 มิถุนายน | | | | | | | | | |
|  |  | |  | | ธุรกิจผลิตและ | |  |  |
|  | ธุรกิจรับเหมา | | ธุรกิจพัฒนา | | จำหน่ายผลิตภัณฑ์ | | รายการตัดบัญชี | |  | |
|  | ก่อสร้าง | | อสังหาริมทรัพย์ | | คอนกรีต | | ระหว่างส่วนงาน | | งบการเงินรวม | |
|  | 2568 | 2567 | 2568 | 2567 | 2568 | 2567 | 2568 | 2567 | 2568 | 2567 |
| รายได้จากลูกค้าภายนอก | 4,127 | 5,128 | 85 | 150 | 276 | 173 | - | - | 4,488 | 5,451 |
| รายได้ระหว่างส่วนงาน | 323 | 220 | - | - | 449 | 190 | (772) | (410) | - | - |
| **กำไร (ขาดทุน) ของส่วนงาน** | 614 | (704) | (40) | (37) | (258) | (1) |  |  | 316 | (742) |
| รายได้ (ค่าใช้จ่าย) ที่ไม่ได้ปันส่วน: |  |  |  |  |  |  |  |  |  |  |
| รายได้ทางการเงิน |  |  |  |  |  |  |  |  | 18 | 22 |
| ต้นทุนทางการเงิน |  |  |  |  |  |  |  |  | (178) | (185) |
| รายได้อื่น |  |  |  |  |  |  |  |  | 116 | 86 |
| ส่วนแบ่งขาดทุนจากเงินลงทุน ในบริษัทร่วม |  |  |  |  |  |  |  |  | (2) | (2) |
| **กำไร (ขาดทุน) ก่อนค่าใช้จ่าย ภาษีเงินได้** |  |  |  |  |  |  |  |  | 270 | (821) |
| ค่าใช้จ่ายภาษีเงินได้ |  |  |  |  |  |  |  |  | (11) | (41) |
| **กำไร (ขาดทุน) สำหรับงวด** |  |  |  |  |  |  |  |  | 259 | (862) |
| การแบ่งปันกำไรส่วนที่เป็นของผู้มี ส่วนได้เสียที่ไม่มีอำนาจควบคุม ของบริษัทย่อย |  |  |  |  |  |  |  |  | (11) | (18) |
| **กำไร (ขาดทุน) สำหรับงวด - ส่วนที่เป็นของผู้ถือหุ้นของบริษัทฯ** |  |  |  |  |  |  |  |  | 248 | (880) |

**16. ภาระผูกพันและหนี้สินที่อาจเกิดขึ้น**

**16.1 ภาระผูกพันเกี่ยวกับรายจ่ายฝ่ายทุน**

ณ วันที่ 30 มิถุนายน 2568 กลุ่มบริษัทมีภาระผูกพันเกี่ยวกับรายจ่ายฝ่ายทุนดังนี้

1. บริษัทฯมีภาระผูกพันที่เกี่ยวข้องกับส่วนของเงินลงทุนที่ยังไม่เรียกชำระในบริษัทย่อยแห่งหนึ่งเป็นจำนวนเงิน 4,495 เหรียญสหรัฐอเมริกา (31 ธันวาคม 2567: 4,495 เหรียญสหรัฐอเมริกา)
2. บริษัทย่อยมีภาระผูกพันที่เกี่ยวข้องกับส่วนของเงินลงทุนที่ยังไม่เรียกชำระในการร่วมการงานแห่งหนึ่งเป็นจำนวนเงิน 1 ล้านเหรียญสหรัฐอเมริกา (31 ธันวาคม 2567: 1 ล้านเหรียญสหรัฐอเมริกา)
3. บริษัทย่อยมีภาระผูกพันตามสัญญาในการพัฒนาโครงการอสังหาริมทรัพย์จำนวนเงิน 93 ล้านบาท (31 ธันวาคม 2567: 101 ล้านบาท)

**16.2 ภาระผูกพันเกี่ยวกับสัญญาบริการ**

ณ วันที่ 30 มิถุนายน 2568 บริษัทย่อยมีภาระผูกพันเกี่ยวกับสัญญาบริการรักษาความปลอดภัยเป็นจำนวนเงิน 2 ล้านบาท (31 ธันวาคม 2567: ไม่มี)

**16.3 การค้ำประกัน**

1. ณ วันที่ 30 มิถุนายน 2568 บริษัทฯมีภาระผูกพันในการค้ำประกันวงเงินสินเชื่อของบริษัทย่อย สามแห่งในวงเงิน 2,393 ล้านบาท (31 ธันวาคม 2567: บริษัทย่อยสามแห่งในวงเงิน 2,443 ล้านบาท) โดยปกติแล้วการค้ำประกันดังกล่าวจะยังมีผลต่อเนื่องจนกว่าภาระหนี้สินของ บริษัทย่อยจะหมดไป และไม่มีการเก็บค่าธรรมเนียมใด ๆ สำหรับการค้ำประกันดังกล่าว
2. ณ วันที่ 30 มิถุนายน 2568 บริษัทฯมีภาระผูกพันในการค้ำประกันวงเงินสินเชื่อของการร่วม การงานหกแห่งในวงเงิน 2,964 ล้านบาท (31 ธันวาคม 2567: การร่วมการงานหกแห่งในวงเงิน 2,901 ล้านบาท) โดยปกติแล้วการค้ำประกันดังกล่าวจะยังมีผลต่อเนื่องจนกว่าภาระหนี้สินของ การร่วมการงานจะหมดไปและไม่มีการเก็บค่าธรรมเนียมใด ๆ สำหรับการค้ำประกันดังกล่าว
3. ณ วันที่ 30 มิถุนายน 2568 กลุ่มบริษัทมีหนังสือค้ำประกันที่ออกโดยธนาคารในนามของ กลุ่มบริษัทซึ่งเกี่ยวเนื่องกับภาระผูกพันทางปฏิบัติตามปกติธุรกิจของกลุ่มบริษัทคงเหลืออยู่ดังนี้

|  |  |  |  |  |
| --- | --- | --- | --- | --- |
|  |  |  | (หน่วย: ล้านบาท) | |
|  | งบการเงินรวม | | งบการเงินเฉพาะกิจการ | |
|  | 30 มิถุนายน 2568 | 31 ธันวาคม2567 | 30 มิถุนายน 2568 | 31 ธันวาคม2567 |
|  |  | (ตรวจสอบแล้ว) |  | (ตรวจสอบแล้ว) |
| ค้ำประกันการก่อสร้าง การประมูล งานก่อสร้างและการชำระหนี้ | 5,181 | 4,944 | 4,889 | 4,778 |
| ค้ำประกันการชำระคืนเงินรับล่วงหน้าและเงินประกันผลงาน | 6,763 | 6,459 | 6,653 | 6,256 |
| ค้ำประกันอื่น ๆ | 734 | 761 | 535 | 565 |
| **รวม** | **12,678** | **12,164** | **12,077** | **11,599** |

**16.4 รายได้ที่คาดว่าจะรับรู้สำหรับภาระที่ยังปฏิบัติไม่เสร็จสิ้น**

ณ วันที่ 30 มิถุนายน 2568 กลุ่มบริษัทคาดว่าจะมีรายได้ที่รับรู้ในอนาคตสำหรับภาระที่ยังปฏิบัติ ไม่เสร็จสิ้น (หรือยังไม่เสร็จสิ้นบางส่วน) ของสัญญาที่ทำกับลูกค้าเป็นจำนวน 19,908 ล้านบาท (31 ธันวาคม 2567: 22,998 ล้านบาท) (เฉพาะของบริษัทฯ: 19,261 ล้านบาท 31 ธันวาคม 2567: 22,122 ล้านบาท) ซึ่งกลุ่มบริษัทคาดว่าจะปฏิบัติตามภาระที่ต้องปฏิบัติของสัญญาดังกล่าวเสร็จสิ้นภายใน 4 ปี (31 ธันวาคม 2567: ภายใน 5 ปี) (เฉพาะของบริษัทฯ: ภายใน 4 ปี (31 ธันวาคม 2567: ภายใน 5 ปี))

**17. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 14 สิงหาคม 2568